
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση επιτροπών διενέργειας διαγωνισμού και αξιολόγησης 

προσφορών. 1 

Τροποποίηση και κωδικοποίηση του Οργανισμού Εσωτερικής Υπη¬ 
ρεσίας του Οργανισμού Νεολαίας και Άθλησης Δήμου Αθη¬ 
ναίων. 2 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ6.47/17360 (1) 


Συγκρότηση επιτροπών διενέργειας διαγωνισμού και αξιολόγησης προ¬ 
σφορών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: ' 

α) του Ν. 1797/1988 (ΦΕΚ 164/Α/4.8.88) «Προμήθειες του δη¬ 
μοσίου τομέα και ρυθμίσεις συναφών θεμάτων», 

β) του Π.Δ. 173/1990 (ΦΕΚ 62/Α/10.4.1990) «Κανονισμός 
Προμηθειών Δημοσίου (Κ.Π.Δ.)», 

γ) του Π.Δ. 105/1989 (ΦΕΚ 45/Α/89) «Προσαρμογή της Ελληνι¬ 
κής νομοθεσίας περί κρατικών προμηθειών προς το κοινοτικό δίκαιο 
κ.λπ.», 

δ) του Π.Δ. 320/1988 (ΦΕΚ 149/Α/88) «Οργανισμός των Υπη¬ 
ρεσιών του Υπουργείου Προεδρίας της Κυβέρνησης», όπως τροποποιή¬ 
θηκε μεταγενέστερα. 

2. Την 20437/519/0026/22.5.1989 απόφαση του Υπουργού Οι¬ 
κονομικών «Ρύθμιση διαδικασιών συμβάσεων ανάθεσης εκτέλεσης ερ¬ 
γασιών από το Δημόσιο και τα ΝΠΔΔ» που κυρώθηκε με το Ν. 
1881/90 (ΦΕΚ 42/Α/23.3.90). 

3. Την ΥΑΠ/Φ. 41.1/10440/1.4.1991 απόφαση του Υπουργού 
Προεδρίας της Κυβέρνησης «Έγκριση ανάθεσης μηχανογραφικών ερ¬ 
γασιών σε τρίτους». 

4. Την ανάγκη διενέργειας δημόσιου ανοικτού διαγωνισμού για την 
ανάθεση έργων πληροφορικής (εκπόνηση μελετών) σε τρίτους, αποφασί¬ 
ζουμε: 

Α. Συγκροτούμε δύο (2) επταμελείς επιτροπές διενέργειας δημοσίου 
ανοικτού διαγωνισμού και αξιολόγησης των προσφορών για την ανά¬ 
θεση έργων πληροφορικής (εκπόνηση μελετών) σε τρίτους, ως εξής: 

1) Μία (1) επταμελή επιτροπή για τη σύνταξη μελέτης και προδια¬ 
γραφών του πληροφοριακού συστήματος «ΣΟΛΩΝ» (ΔΙΟΙΚΗΣΗ 
ΠΡΟΣΩΠΙΚΟΥ - ΜΙΣΘΟΔΟΣΙΑ). 

2) Μία (1) επταμελή επιτροπή για τη σύνταξη μελέτης και προδια¬ 
γραφών του πληροφοριακού συστήματος «ΘΑΛΗΣ» (ΠΑΡΑΚΟΛΟΥ¬ 
ΘΗΣΗ ΔΑΠΑΝΩΝ ΠΡΟΫΠΟΛΟΓΙΣΜΟΥ). 

3) Οι ανωτέρω επιτροπές συγκροτούνται από καθηγητές Α.Ε.Ι., 
υπαλλήλους του Δημόσιου τομέα, όπως αυτός οριοθετείται με τις διατά¬ 


ξεις τον άρθρου 51 του Ν. 1892/1990, καθώς και υπαλλήλους των 
τραπεζών και θυγατρικών εταιρειών αυτών. 

Ο Πρόεδρος και τα μέλη των επιτροπών ορίζονται με απόφαση του 
Υπουργού Προεδρίας της Κυβέρνησης ή του αρμόδιου για τον ορισμό 
τους οργάνου. 

Β. Έργο των Επιτροπών είναι η συγκέντρωση των προσφορών, η 
αποσφράγιση αυτών, η αξιολόγησή τους και η σύνταξη πρακτικών κα¬ 
θώς και η επίλυση παντός εν γένει θέματος που προκύπτει κατά τη διε¬ 
νέργεια των διαγωνισμών. 

Γ. Οι επιτροπές συνεδριάζουν όταν είναι παρόντα τουλάχιστον πέντε 
(5) μέλη τους και λειτουργούν σύμφωνα με τις ισχύουσες κάθε φορά γε¬ 
νικές διατάξεις περί των συλλογικών οργάνων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Μαΐου 1991 . 

Ο ΥΠΟΥΡΓΟΣ 

Μ. ΕΒΕΡΤ 
--♦- 

Αριθ. 10234 (2) 

Τροποποίηση και κωδικοποίηση του Οργανισμού Εσωτερικής Υπηρε¬ 
σίας του Οργανισμού Νεολαίας και Άθλησης Δήμου Αθηναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Νόμου 1188/1981 «Περί κυρώσεως του Κώ¬ 
δικα περί καταστάσεως Προσωπικού Οργανισμών Τοπικής Αυτοδιοική- 
σεως» σε συνδυασμό με τις όμοιες του Ν. 1586/1986 και του Π.Δ/τος 
37α/1987. 

2. Την αριθμ. 1/1/7.3.1991 σύμφωνη γνωμοδότηση του Υπηρε¬ 
σιακού Συμβουλίου του άρθρου 14 του Ν. 1586/86 Δήμου Αθηναίων, 
περί εγκρίσεως της αριθμ. 121/1.11.90 απόφασης του Διοικητικού 
Συμβουλίου του ΟΝΑ. 

3. Την αριθμ. 1511/3.12.1990 απόφαση του Δημοτικού Συμβου¬ 
λίου Αθηναίων με την οποία παρέχεται η σύμφωνη γνώμη του, για την 
«ψήφιση Οργανισμού Εσωτερικής Ϋπηρεσίας του Οργανισμού Νεολαίας 
και Άθλησης Δήμου Αθηναίων», αποφασίζουμε: 

' Εγκρίνουμε την αριθμ. 121/1.11.1990 απόφαση του Διοικητικού 
Συμβουλίου του Οργανισμού Νεολαίας και Άθλησης Δήμου Αθηναίων, 
περί τροποποιήσεως και κωδικοποιήσεως του Οργανισμού Εσωτερικής 
Υπηρεσίας του ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΜΕΡΟΣ ΠΡΩΤΟ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Α. ΔΙΕΥΘΥΝΣΗ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

ΤΜΗΜΑ ΠΡΟΣΩΠΙΚΟΥ 

1. Γραφείο Μόνιμου Προσωπικού. 

2. Γραφείο Ιδιωτικού Δικαίου Προσωπικού. 

3. Γραφείο Μισθοδοσίας Μόνιμου Προσωπικού. 

4. Γραφείο Μισθοδοσίας - Ενσήμων Ιδιωτικού Δικαίου Προσωπι¬ 
κού. 

5. Γραφείο Εποπτείας Προσωπικού. 

ΤΜΗΜΑ ΔΙΟΙΚΗΤΙΚΟ 

1. Γραφείο Διοικητικού Συμβουλίου Ο.Ν.Α. 

2. Γραφείο Εκτελεστικής Επιτροπής. 

3. Γραφείο Αρχείου - Διεκπεραίωσης και Πρωτοκόλλου. 

4. Γραφείο Κίνησης. 

5. Γραφείο Δημοσίων Σχέσεων και Δημοτικών Διαμερισμάτων. 

6. Γραφείο Προγραμμάτων Ε.Ο.Κ. και λοιπών Οργανισμών. 

ΤΜΗΜΑ ΛΟΓΙΣΤΙΚΟΥ - ΤΑΜΕΙΑΚΗΣ ΥΠΗΡΕΣΙΑΣ 

1. Γραφείο Οικονομικού Προγραμματισμού - Σύνταξης Προϋπολογι¬ 
σμού. 

2. Γραφείο Εντολής και Εκκαθάρισης Δαπανών. 

3. Γραφείο Λογιστηρίου - Ταμιακής Υπηρεσίας. 

4. Γραφείο Ταμείο - Πληρωμής Ενταλμάτων. 

ΤΜΗΜΑ ΔΙΑΧΕΙΡΙΣΗΣ ΑΠΟΘΗΚΩΝ - 
ΠΡΟΜΗΘΕΙΩΝ - ΠΕΡΙΟΥΣΙΑΣ 

1. Γραφείο Περιουσίας και Μισθώσεων Ακινήτων. 

2. Γραφείο Προμηθειών: 

3. Γραφείο Αποθήκης Τεχνικού Υλικού. 

4.. Γραφείο Διαχείρισης Αποθήκης Υπολοίπων Υλικών Οργάνων. 

ΤΜΗΜΑ ΣΤΑΤΙΣΤΙΚΗΣ ΚΑΙ ΜΗΧΑΝΟΓΡΑΦΗΣΗΣ 

Β. ΔΙΕΥΘΥΝΣΗ ΠΟΛΙΤΙΣΤΙΚΩΝ - ΚΟΙΝΩΝΙΚΩΝ 
ΚΑΙ ΑΘΛΗΤΙΚΩΝ ΥΠΗΡΕΣΙΩΝ 

ΤΜΗΜΑ ΑΘΛΗΤΙΚΟ 

1. Γραφείο Αθλητικών Κέντρων και Παιδικών Χαρών. 

2. Γραφείο Προγραμματισμού και Εκδηλώσεων. 

3. Γραφείο Αιθουσών Γυμναστικής. 

ΤΜΗΜΑ ΠΟΛΙΤΙΣΤΙΚΟ - ΚΑΛΛΙΤΕΧΝΙΚΟ 

1. Γραφείο Προγραμμάτων και Εκδηλώσεων. 

2. Γραφείο Τεχνικής Υποστήριξης. 

ΤΜΗΜΑ ΠΟΛΙΤΙΣΤΙΚΩΝ ΚΕΝΤΡΩΝ 
ΚΕΝΤΡΩΝ ΝΕΟΤΗΤΑΣ ΚΑΙ ΕΡΓΑΣΤΗΡΙΩΝ ΤΕΧΝΗΣ 

1. Γραφείο Πολιτιστικών Κέντρων. 

2. Γραφείο Κέντρων Νεότητας. 

3. Τμήμα Κοινωνικής Υπηρεσίας. 

Γ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

ΤΜΗΜΑ ΜΕΛΕΤΩΝ ΚΑΙ ΠΡΟΓΡΑΜΜΑΤΙΣΜΟΥ 
ΤΜΗΜΑ ΚΑΤΑΣΚΕΥΩΝ ΜΕ ΕΡΓΟΛΑΒΙΕΣ 
ΤΜΗΜΑ ΚΑΤΑΣΚΕΥΩΝ ΚΑΙ ΕΠΙΣΚΕΥΩΝ 
ΜΕ ΑΥΤΕΠΙΣΤΑΣΙΑ 

ΤΜΗΜΑ ΕΠΙΣΚΕΥΗΣ ΚΑΙ ΣΥΝΤΗΡΗΣΗΣ 
ΗΛΕΚΤΡΟΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ 

ΓΡΑΦΕΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ Ο.Ν.Α. 

1. Γραφείο Προέδρου Διοικητικού Συμβουλίου. 

2. Γραφείο Αντιπροέδρου Διοικητικού Συμβουλίου. 

3. Γραφείο Επιστημονικών Συνεργατών και Ειδικών Συμβούλων. 

4. Γραφείο Νομικού Συμβούλου. 

5. Γραφείο Τύπου. 


ΜΕΡΟΣ ΔΕΥΤΕΡΟ 
ΑΡΘΡΟ 2 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ, 

ΤΜΗΜΑΤΩΝ ΚΑΙ ΓΡΑΦΕΙΩΝ 
Α. ΔΙΕΥΘΥΝΣΗ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

Ο Διευθυντής των Διοικητικών και Οικονομικών Υπηρεσιών ευθύνε- 
ται για τη στελέχωση του συνόλου των Υπηρεσιών του Ο.Ν.Α., καθώς 
και για κάθε θέμα που αφορά τις εργασιακές σχέσεις του πάσης φύσεως 
προσωπικού του Οργανισμού. 

Επίσης ελέγχει, μεριμνά, συντονίζει και φροντίζει για τη σωστή λει¬ 
τουργία των Τμημάτων, που υπάγονται στην αρμοδιότητα του. 

Προσυπογράφει όλα τα έγγραφα των Διοικητικών και Οικονομικών 
Υπηρεσιών και υπογράφει τα έγγραφα για τα οποία με Απόφαση του 
Προέδρου του Διοικητικού Συμβουλίου ΟΝΑ εκχωρείται η αρμοδιό¬ 
τητα. 

Εισηγείται στον Πρόεδρο ή στον Αντιπρόεδρο του Δ.Σ. θέματα που 
αφορούν την αρτιότερη λειτουργία των Διοικητικών και Οικονομικών 
Υπηρεσιών. 

Τέλος, η Διεύθυνση Πολιτιστικών - Κοινωνικών και Αθλητικών Υπη¬ 
ρεσιών και η Διεύθυνση Τεχνικών Υπηρεσιών για διοικητικά και οικονο¬ 
μικά θέματα των Υπηρεσιών τους αναφέρονται στη Διεύθυνση Διοικητι¬ 
κών και Οικονομικών Υπηρεσιών και συνεργάζονται μ’ αυτή. 
ΤΜΗΜΑ ΠΡΟΣΩΠΙΚΟΥ 

Το Τμήμα Προσωπικού περιλαμβάνει τα εξής Γραφεία: 

1. Γραφείο Μονίμου Προσωπικού 

Επιμελείται όλων των νόμων, διαταγμάτων και εγκυκλίων που αφο¬ 
ρούν τους τακτικούς υπαλλήλους του Ο.Ν.Α. και ασκεί: 

α) Τις αρμοδιότητες που απορρέουν από τον Κώδικα Δημοτικών και 
Κοινοτικών Υπαλλήλων. 

β) Τηρεί τα μητρώα, ατομικούς φακέλλους και ευρετήρια του μόνι¬ 
μου προσωπικού. 

γ) Συντάσσει κατά νόμο τους πίνακες αρχαιότητας των υπαλλήλων 
και ενημερώνει τους ενδιαφερομένους. 

δ) Συντάσσει τον Οργανισμό Εσωτερικής Υπηρεσίας του Ο.Ν.Α. Εκ¬ 
δίδει εγκυκλίους που ρυθμίζουν τα εσωτερικά λειτουργικά προβλήματα 
των Υπηρεσιών. 

ε) Επιμελείται για τη συγκέντρωση όλων των απαιτούμενων στοι¬ 
χείων και ενεργεί όλες τις απαραίτητες ενέργειες, για την απονομή της 
συντάξεως στους υπαλλήλους από το Γενικό Λογιστήριο του Κράτους. 

στ) Παρακολουθεί τις μεταβολές του μονίμου προσωπικού (κλιμάκια, 
χρονοεπίδομα, ασθένειες, άδειες, αποζημιώσεις κ.λπ.) και έχει την ευ¬ 
θύνη για την τήρηση των δελτίων παρουσίας, του με κάθε σχέση εργα¬ 
σίας προσωπικού του Ο.Ν.Α. 

ζ) Επιμελείται για το διορισμό, πρόσληψη, τοποθέτηση, μονιμοποί¬ 
ηση, μετακίνηση, προαγωγή, μετάταξη, αναγνώριση προϋπηρεσίας, 
λύση υπαλληλικής σχέσης όλος του μόνιμου προσωπικού σύμφωνα με 
τις κείμενες διατάξεις και εντολές του Δημάρχου. 

η) Μεριμνά για την έγκαιρη σύνταξη και υποβολή των Εκθέσεων ου¬ 
σιαστικών προσόντων όλων των μονίμων υπαλλήλων. 

θ) Παρακολουθεί το Πειθαρχικό Δίκαιο που αφορά το οργανικό προ¬ 
σωπικό, συντάσσει υπομνήματα κατά την άσκηση των ένδικων μέσων 
ενώπιον των Διοικητικών Εφετείων και του Συμβουλίου της Επικρα- 
τείας. 

ι) Φροντίζει για τη στελέχωση όλων των Υπηρεσιών του Ο.Ν.Α, με 
το απαιτούμενο προσωπικό για την εύρυθμη λειτουργία τους. 

2. Γραφείο Ιδιωτικού Δικαίου Προσωπικού 

α) Το Τμήμα αυτό επιμελείται για την εφαρμογή των νόμων που 
αφορούν το προσωπικό, με σχέση εργασίας Ιδιωτικού Δικαίου. 

β) Ειδικότερα, τηρεί τα μητρώα, ατομικούς φακέλλους και ευρετήρια 
του προσωπικού αυτού. 

γ) Παρακολουθεί τις μεταβολές του με σχέση εργασίας Ιδιωτικού Δι¬ 
καίου προσωπικού, δηλαδή την πρόσληψη, τοποθέτηση, διαγραφή, προ- 
σμέτρηση υπηρεσιών, ασθένειες, άδειες, αποζημιώσεις κ.λπ. 

δ) Συντάσσει σε συνεργασία με τον Νομικό Σύμβουλο, τις συμβάσεις 
έργου για το προσωπικό ορισμένου χρόνου. 

ε) Ασχολείται με τη μελέτη και εφαρμογή των συλλογικών συμβά¬ 
σεων εργασίας και δίνει κάθε αναγκαία πληροφορία για τη σωστή εφαρ¬ 
μογή τους. 

στ) Παρακολουθεί: και εφαρμόζει το Πειθαρχικό Δίκαιο, που κάθε 
φορά ισχύει για το παραπάνω προσωπικό. 

3. Γραφείο Μισθοδοσίας Μόνιμου Προσωπικού 

α) Παρακολουθεί τις μεταβολές του οργανιμού προσωπικού βάσει 
των σχετικών αποφάσεων. 

β) Συντάσσει παραστατικά στοιχεία πληρωμής του προσωπικού και 
τα αποστέλλει στην Μηχανογραφική Υπηρεσία για τη σύνταξη των μι- 
σθοδοτικών καταστάσεων των προσωπικού. 

γ) Ελέγχει τις εκδιδόμενες μισθοδοτικές καταστάσεις, τις θεωρεί και 
μεριμνά για τη διεκπεραίωσή τους στις αρμόδιες Υπηρεσίες. 

δ) Φροντίζει για την επικόλληση των ενσήμων του ΙΚΑ στα βιβλιάρια 
των ασφαλισμένων υπαλλήλων, όσων έχουν συνταξιοδοτικό φορέα το 
ΙΚΑ. 

ε) Εκδίδει βεβαιώσεις μισθοδοσίας των υπαλλήλων. 

4. Γραφείο Μισθοδοσίας - Ενσήμων Ιδιωτικού Δικαίου Προσωπικού 

α) Το Τμήμα αυτό ασχολείται με τη μισθοδοσία όλου, του με σχέση 
εργασίας Ιδιωτικού Δικαίου Προσωπικού. 

β) Συντάσσει τα παραστατικά στοιχεία πληρωμής του προσωπικού 
αυτού και τα αποστέλλει στη Μηχανογραφική Υπηρεσία, για τη σύ¬ 
νταξη των μισθοδοτικών καταστάσεων. 

γ) Ελέγχει τις εκδιδόμενες μισθοδοτικές καταστάσεις, τις θεωρεί και 
μεριμνά για τη διεκπεραίωσή τους. 

δ) Φροντίζει για τον καθορισμό και την επικόλληση των ενσήμων του 
ΙΚΑ στα βιβλιάρια των ασφαλισμένων. Δίνει όλα τα απαραίτητα στοι¬ 
χεία για την έκδοση των πάσης φύσεως πιστοποιητικών, 
ε) Συντάσσει τις βεβαιώσεις αποδοχών των εργαζομένων, 
στ) Παρακολουθεί τη σωστή εφαρμογή των Σ.Σ.Ε. 

5. Γραφείο Εποπτείας Προσωπικού 

α) Ελέγχει την παρουσία (μέσω των Εποπτών) των εργαζομένων 
στις εξωτερικής Υπηρεσίες του Ο.Ν.Α. 

β) Συντάσσει και διαβιβάζει τα παραστατικά στοιχεία για τη σύνταξη 
των μισθοδοτικών καταστάσεων και αύνεργάζεται με τα αρμόδια Τμή¬ 
ματα για κάθε μεταβολή που αφορά ασθένεια, άδεια, ρεπό. 

γ) Ευθύνεται για την τοποθέτηση, ανάλογα με τις υπηρεσιακές ανά¬ 
γκες των εργατών, φυλάκων και καθαριστριών. 

ΤΜΗΜΑ ΔΙΟΙΚΗΤΙΚΟ 

Το Τμήμα Διοικητικού περιλαμβάνει τα εξής Γραφεία: 

1. Γραφείο Διοικητικού Συμβουλίου Ο.Ν.Α. 

Παραλαμβάνει τα εισηγητικά και λοιπά έγγραφα που αφορούν τις 
αρμοδιότητές του και προβαίνει στις ενέργειες που απαιτούνται, σε κάθε 
περίπτωση. Ταξινομούνται και τίθενται ύπόψη του Προέδρου του Δ.Σ. 
(ή Αντιπροέδρου) με εντολή του οποίου συντάσσονται οι ημερήσιες δια¬ 
τάξεις των θεμάτων των Συνεδριάσεων του Σώματος και οι οποίες κοι¬ 
νοποιούνται εγκαίρωσ στη Διοίκηση και όπου αλλού χρειάζεται. 

Υπάλληλος του Γραφείου επωμίζεται τα καθήκοντα του Ειδικού 
Γραμματέα του Δ.Σ., ο οποίος προετοιμάζει τις Συνεδριάσεις, παρίστα- 
ται σ’ αυτές φροντίζοντας, για την κανονική διεξαγωγή τους και συ¬ 
ντάσσει τα υπό του νόμου προβλεπόμενα πρόχειρα πρακτικά (Αποφά¬ 
σεις), που υπογράφονται από τους παρόντες Συμβούλους και βάσει των 
οποίων συντάσσονται οι Αποφάσεις (Πράξεις) του Δ.Σ., που υποβάλλο¬ 
νται στη Νομαρχία προς έγκριση και κοινοποιούνται όπου πρέπει. 

Επίσης, τηρούνται τα απαραίτητα για τη λειτουργία του Γ ραφείου βι¬ 
βλία ως και το αρχείο των Αποφάσεων του Δ.Σ. 

2. Γραφείο Εκτελεστικής Επιτροπής 

Βοηθά τον Πρόεδρο στην κατάρτιση της Ημερήσιας Διάταξης των 
Συνεδριάσεων της Ε.Ε. και φροντίζει για την κοινοποίησή της, στα μέλη 
της Ε.Ε. και στα αρμόδια Τμήματα. 

Τηρεί τα πρακτικά της Ε.Ε. και ευρετήρια. Συντάσσει νομότυπα τις 
Αποφάσεις της Ε.Ε. και τις υποβάλλει στις αρμόδιες αρχές για έγκριση. 

Καταχωρεί τις Αποφάσεις και τα πρακτικά της Ε.Ε. σε ανάλογο βι¬ 
βλίο και τηρεί αρχείο με τις Αποφάσεις και τις εγκρίσεις τους. 

Τηρεί Πρωτόκολο εισερχομένων εγγράφων προς τον Πρόεδρο της 
Ε.Ε. Μεριμνά, τέλος, για την τοιχοκόλληση και κοινοποίηση των δια¬ 
κηρύξεων των δημοπρασιών. 

3. Γραφείο Αρχείου - Διεκπεραίωσης και Πρωτοκόλλου 

α) Το Γραφείο αυτό επιμελείται για την παραλαβή, τον χαρακτηρι¬ 
σμό, την πρωτοκόλληση, ευρετηρίαση και συσχέτιση όλων των εισερχο¬ 
μένων - εξερχομένων αιτήσεων και εγγράφων, καθώς και. την τήρηση 


των πρωτοτύπων στο αρχείο. 

β) Επιμελείται για την τήρηση του γενικού αρχείου του Ο.Ν.Α., κα¬ 
θώς και για την παραλαβή και αρχειοθέτηση των Φ.Ε.Κ. 

γ) Μεριμνά για τη βιβλιοδεσία και πρωτοκόλληση σε τόμους. 

δ) Επιλαμβάνεται της .διεκπεραίωσης γενικά των εισερχομένων - 
εξερχομένων εγγράφων και της επικύρωσης των αντιγράφων τους, από 
τον Προϊστάμενο του Τμήματος. 

ε) Διεκπεραιώνει αυθημερόν, με το σύστημα διακίνησης εισερχομέ¬ 
νων αλληλογραφίας, όλη την εισερχόμενη αλληλογραφία. 

στ) Βιβλιοδετεί σε τόμους τα στελέχη χρέωσης και αποχρέωσης της 
όλης αλληλογραφίας τα οποία αποτελούν το επίσημο στοιχείο διεκπε¬ 
ραίωσης και πληροφοριών του Ο.Ν.Α. 

4. Γραφείο Κίνησης 

Έχει την ευθύνη τήρησης των προβλεπομένων από τον Νόμο βι¬ 
βλίων για όλα τα οχήματα και μηχανήματα, καθώς και μητρώο αυτο¬ 
κινήτων κινήσεως - επισκευών κ.λπ. και της εκδόσεως των δελτίων κι- 
νήσεως και των διαταγών πορείας των οχημάτων. 

5. Γραφείο Δημοσίων Σχέσεων και Δημοτικών Διαμερισμάτων 

Στην αρμοδιότητα του Γ ραφείου αυτού ανήκουν: Η ενημέρωση του 
κοινού πάνω στην αποστολή του Ο.Ν.Α., η προβολή της δραστηριότη¬ 
τας του Ο.Ν.Α., η μέριμνα για την προσέλκυση του ενδιαφέροντος των 
πολιτών για τη δημιουργία πνεύματος συνεργασίας με τον Ο.Ν.Α., η 
λήψη και η εκτύπωση φωτογραφικού υλικού που αφορά εκδηλώσεις του 
Ο.Ν.Α., η οργάνωση πολιτιστικών και καλλιτεχνικών εκδηλώσεων, εκ¬ 
θέσεων, συγκεντρώσεων, διαλέξεων κ.λπ. δραστηριοτήτων του Ο.Ν.Α. 

6. Γραφείο Προγραμμάτων Ε.Ο.Κ. και λοιπών Οργανισμών 

Καταρτίζει τα προγράμματα που αφορούν επιχορηγήσεις από την 
Ε.Ο.Κ. και λοιπούς Οργανισμούς για τις Υπηρεσίες του Ο.Ν.Α. 

Κοστολογεί τα προγράμματα αυτά και υποβάλλει ας τελικές προτά¬ 
σεις στο Ευρωπαϊκό Κοινοτικό Ταμείο. 

Ενημερώνει το Τμήμα Λογιστικού - Ταμιακής Υπηρεσίας, για την 
τυχόν ένταξη των προγραμμάτων αυτών στον Προϋπολογισμό του 
Ο.Ν.Α. 

Τέλος, υποβάλλει απολογιστικά στοιχεία στο Κοινοτικό Ταμείο. 

ΤΜΗΜΑ ΛΟΓΙΣΤΙΚΟΥ - ΤΑΜΙΑΚΗΣ ΥΠΗΡΕΣΙΑΣ 

Περιλαμβάνει τα εξής Γραφεία: 

1. Γραφείο Οικονομικού Προγραμματισμού - Σύνταξης Προϋπολογι¬ 
σμού 

Έχει την ευθύνη του συνολικού οικονομικού προγραμματισμού του 
Ο.Ν.Α. Καταρτίζει σε συνεργασία με τις Διευθύνσεις και τα Τμήματα 
του Ο.Ν.Α. τον προϋπολογισμό εσόδων και εξόδων και τις εισηγητικές 
εκθέσεις τους. 

Παρακολουθεί την πορεία εκτέλεσης του προϋπολογισμού εσόδων και 
εξόδων, εΐσηγείται πιθανές αναμορφώσεις του. 

Ελέγχει, συγκεντρώνει και καταχωρεί στα λογιστικά βιβλία τα απο¬ 
τελέσματα της εκτέλεσης του προϋπολογισμού εσόδο>ν και εξόδων. 

Καταρτίζει τον απολογισμό των εσόδων - εξόδων όπως επίσης και 
τον ισολογισμό του Ο.Ν.Α. με τις εισηγητικές εκθέσεις. 

Τηρεί αρχείο προϋπολογισμών, απολογισμών με όλες τις σχετικές 
αποφάσεις και εγκρίσεις και συγκεντρώνει στατιστικά στοιχεία για προ¬ 
βλέψεις Προϋπολογισμού. 

2. Γραφείο Εντολής και Εκκαθάρισης Δαπανών 

Φροντίζει για την εντολή πληρωμής και εκκαθάρισης κάθε δαπάνης 
του Ο.Ν.Α. Ελέγχει τα παραστατικά που απαιτούνται για τη νομότυπη 
έκδοση των χρηματικών ενταλμάτων κάθε δαπάνης. 

Εκδίδει όλα τα χρηματικά εντάλματα και τα καταχωρεί στα αντί¬ 
στοιχα βιβλία. Ελέγχει τις υπογραφές που απαιτούνται κατά την έκ¬ 
δοση των χρηματικών ενταλμάτων και τα προωθεί στο Γ ραφείο Λογι¬ 
στηρίου - Ταμιακής Υπηρεσίας. 

Καταχωρεί τα εντάλματα σε ειδικό βιβλίο και προωθεί την αρχειοθέ¬ 
τηση των στελεχών τους σε ειδικούς φακέλλους. 

3. Γραφείο Λογιστηρίου - Ταμιακής Υπηρεσίας 

Ευθύνεται για τη συγκέντρωση και κατάχώρηση στα λογιστικά βι¬ 
βλία, των εισπράξεων και πληρωμών του Ο.Ν.Α. Συντάσσει μηνιαίες 
απολογιστικές καταστάσεις εσόδων και πληρωθέντων χρηματικών 
ενταλμάτων. 

Καταρτίζει τον απολογισμό εσόδων - εξόδων του Ο.Ν.Α. Καταχωρεί 
στα βιβλία τα εξοφληθέντα χρηματικά εντάλματα. Εκδίδει γραμμάτια 
είσπραξης χρημάτων και τα παραδίδει στο Ταμείο. 

Φροντίζει για την ενημέρωση των οφειλετών του Ο.Ν.Α. και εκδίδει 
αντίστοιχες βεβαιώσεις εσόδων. Λαμβάνει μέτρα κατά των οφειλετών 
διασφαλίζοντας τα συμφέροντα του Ο.Ν.Α. και τέλος ελέγχει τις πλη¬ 
ρωμές των χρηματικών ενταλμάτων, που διενεργούνται από το Ταμείο. 

4. Γραφείο Ταμείου - Πληρωμής Ενταλμάτων 

Ενεργεί τις πληρωμές σύμφωνα με τα εκδοθέντα χρηματικά εντάλ¬ 
ματα κάθε συναλλασόμενου με τον Ο.Ν.Α. 

Εισπράττει σύμφωνα με τα εκδοθέντα γραμμάτια τα τακτικά και 
έκτακτα έσοδα του Ο.Ν.Α. (Τακτική και έκτακτη επιχορήγηση). 

Ενεργεί τις πληρωμές του συνόλου του προσωπικού βάσει των σχετι¬ 
κών ενταλμάτων. 

ΤΜΗΜΑ ΔΙΑΧΕΙΡΙΣΗΣ ΑΠΟΘΗΚΩΝ - 
ΠΡΟΜΗΘΕΙΩΝ - ΠΕΡΙΟΥΣΙΑΣ 

Το Τμήμα αυτό περιλαμβάνει τα εξής Γραφεία: 

1. Γραφείο Περιουσίας και Μισθώσεων Ακινήτων 

Ευθύνεται για την καταγραφή, αξιοποίηση, συντήρηση και παρακο¬ 
λούθηση της περιουσίας του Ο.Ν.Α. Κρατά φακέλλους για κάθε ακίνητο 
συγκρότημα του Ο.Ν.Α. που ενημερώνει για τυχόν μεταβολές που υφί- 
σταται. 

Εισηγείται τρόπους αξιοποίησης και συντήρησης της περιουσίας του 
Ο.Ν.Α. Έχει την ευθύνη των μισθωμένων κτιρίων και συγκροτημάτων 
του Ο.Ν.Α. με τα συστατικά τους. 

Συντάσσει σε συνεργασία με τη Νομική Υπηρεσία τις συμβάσεις μί¬ 
σθωσης για ακίνητα που μισθώνει ο Ο.Ν.Α. για την κάλυψη των ανα¬ 
γκών του. Συντάσσει τις απαιτούμενες καταστάσεις εκκαθάρισης για 
την πληρωμή των μισθωμάτων κάθε ακινήτου, προς τους δικαιούχους. 

' Εισηγείται στο Δ.Σ. την αποδοχή τυχόν κληρονομημάτων από πιθα¬ 
νούς κληροδόχους. 

Έχει την ευθύνη παρακολούθησης, διεκπεραίωσης με καταστάσεις 
εκκαθάρισης των σχετικών λογαριασμών ΔΕ, ΟΤΕ, ΕΥΔΑΠ. 

2. Γραφείο Προμηθειών 

α) Συγκεντρώνει από τις Υπηρεσίες τα -απαραίτητα στοιχεία που 
χρειάζονται, για τη διενέργεια των προμηθειών. 

β) Τηρεί ιδιαίτερους φακέλλους για κάθε είδους προμήθειας. 

γ) Είναι ενήμερο πάντοτε επί των τιμών κάθε είδους, στην αγορά και 
τηρεί βιβλίο των προμηθευτών για κάθε είδος, που ενδιαφέρει τον 
Ο.Ν.Α. 

δ) Μεριμνά για την έγκαιρη προμήθεια των αναγκαίων υλικών, μετά 
την ολοκλήρωση της διαδικασίας προμηθειών (πρόχειρος διαγωνισμός, 
δημοπρασία ή απ’ ευθείας ανάθεση). 

ε) Συντάσσει τα πρωτόκολλα παραλαβής των προμηθευομένων ειδών 
και μεριμνά για τη σύγκληση της Επιτροπής Παραλαβών, η οποία πα- 
ραλαμβάνει τα είδη και υπογράφει τα σχετικά πρωτόκολλα. 

στ) Διαβιβάζει στο Γενικό Χημείο του Κράτους για έλεγχο και αξιο¬ 
λόγηση εκείνων των ειδών για τα οποία υπάρχουν ειδικοί όροι στις σχε¬ 
τικές συμβάσεις. 

ζ) Παρακολουθεί την τήρηση των όρων των συμβάσεων, για την 
εντός των οριζομένων προθεσμιών παράδοση των υλικών από τους προ¬ 
μηθευτές, την επιβολή ποινικής ρήτρας σε περίπτωση εκπρόθεσμων πα¬ 
ραδόσεων ή την χορήγηση παρατάσεων με απόφαση του αρμόδιου ορ¬ 
γάνου, όπως αυτό καθορίζεται στις συμβάσεις ή τις διακηρύξεις. 

η) Παραλαμβάνει τα τιμολόγια από τους προμηθευτές και αφού ολο¬ 
κληρώσει το σχετικό φάκελλο προμήθειας με όλα τα απαιτούμενα δι- 
καιολογητικά (εφημερίδες δημοσιεύσεων, διακηρύξεις, συγγραφή υπο¬ 
χρεώσεων, μελέτες, πρακτικά Ε.Ε., αποφάσεις Δ.Σ. και Ε.Ε., πρωτό¬ 
κολλα παραλαβής, δελτία εισαγωγής, έκθεση δαπάνης κ.λπ.), τα διαβι¬ 
βάζει εις διπλούν και νομίμως επικυρωμένα, στο Τμήμα Λογιστικού - 
Ταμιακής Υπηρεσίας για την έκδοση εντάλματος. 

Εισηγείται τη σύνταξη των όρων κάθε μορφής διακηρύξεων και των 
περιλήψεών τους και μεριμνά για την εφαρμογή των διαδικασιών των 
δημοπρασιών. Τέλος, συντάσσει τις σχετικές συμβάσεις σε συνεργασία 
με το Γραφείο του Νομικού Συμβούλου. 

3. Γραφείο Αποθήκης Τεχνικού Υλικού 

Ευθύνεται για τη διαχείριση, φύλαξη, κωδικοποίηση του τεχνικού 
υλικού του Ο.Ν.Α. 


Διενεργεί την εισαγωγή των τεχνικών υλικών στην Αποθήκη α~ό τις 
αρμόδιες Επιτροπές, ποιοτικής - ποσοτικής παραλαβής, διανέμει τα 
υλικά σύμφωνα με τις ανάγκες και τα χρεώνει αντίστοιχα. 

Τηρεί και ενημερώνει τα προβλεπόμενα από το Νόμο βιβλίο. 

Σε κάθε κατηγορία υλικών φροντίζει να υπάρχει απόθεμα ασφαλείας 
και μεριμνά για την ανανέωση των υλικών πριν την εξάντληση των απο¬ 
θεμάτων τους. 

4. Γραφείο Διαχείρισης Αποθήκης Υπολοίπων Υλικών Οργάνων 

Έχει τις ίδιες αρμοδιότητες και υποχρεώσεις με το παραπάνω Γρα¬ 
φείο, για τις κατηγορίες των υλικών που διαχειρίζεται. 

Τηρεί τα προβλεπόμενα από το Νόμο βιβλία. 

ΤΜΗΜΑ ΣΤΑΤΙΣΤΙΚΗΣ ΚΑΙ ΜΗΧΑΝΟΓΡΑΦΗΣΗΣ 

Φροντίζει για τη συγκέντρωση και την πινακοποίηση όλων των στοι¬ 
χείων του Ο.Ν.Α. που μπορούν να φανούν χρήσιμα. Επίσης, μεριμνά 
για την μελέτη και την εφαρμογή της μηχανογράφησης στοιχείων, για 
τα αντικείμενα των προσφερόμενων υπηρεσιών του Ο.Ν.Α. και εισηγεί- 
ται την επέκταση της μηχανογράφησης σε όλους τους τομείς δραστηριό¬ 
τητας του Ο.Ν.Α. 

Β. ΔΙΕΥΘΥΝΣΗ ΠΟΛΙΤΙΣΤΙΚΩΝ - ΚΟΙΝΩΝΙΚΩΝ 
ΚΑΙ ΑΘΛΗΤΙΚΩΝ ΥΠΗΡΕΣΙΩΝ 

Εποπτεύει και συντονίζει όλες τις πολιτιστικές, κοινωνικές και αθλη¬ 
τικές δραστηριότητες του Ο.Ν.Α. σύμφωνα με τον παρόντα Οργανισμό 
και συνεργάζεται με τον Πρόεδρο (ή Αντιπρόεδρο) του Ο.Ν.Α. για θέ¬ 
ματα της αρμοδιότητάς του. Επίσης, μεριμνά για την έγκαιρη ενημέ¬ 
ρωση του Γ ραφείου Δημοσίων Σχέσεων με σκοπό την προβολή των δρα¬ 
στηριοτήτων του Ο.Ν.Α. με τον πλέον αποτελεσματικό τρόπο. 

ΤΜΗΜΑ ΑΘΛΗΤΙΚΟ 

Το Αθλητικό Τμήμα περιλαμβάνει τα εξής Γραφεία: 

1. Γραφείο Αθλητικών Κέντρων 
και Παιδικών Χαρών 

Έχει την ευθύνη για τη λειτουργία των ανοικτών Αθλητικών Κέ¬ 
ντρων και των Κέντρων Παιδικής Χαράς (Κ.Π.Χ.) και για την εφαρ¬ 
μογή των Προγραμμάτων που υλοποιούνται στους χώρους τους. Μερι¬ 
μνά επίσης για την έγκαιρη αντιμετώπιση τυχόν ελλείψεων και την άρ¬ 
τια εμφάνισή τους. Τέλος, εισηγείται αρμοδίως την παραχώρηση αθλη¬ 
τικών χώρων σε τοπικούς αθλητικούς και πολιτιστικούς Συλλόγους. 

2. Γραφείο Προγραμματισμού και εκδηλώσεων 

Ευθύνεται για την εκπόνηση αθλητικών προγραμμάτων που αφορούν 
ομαδικά και ατομικά αθλήματα, καθώς επίσης και προγράμματα μαζι¬ 
κού και αγωνιστικού αθλητισμού (σχολικού, εξωσχολικού, σωματεια¬ 
κού). 

Μελετά και παρακολουθεί τα αποτελέσματα της εφαρμογής προ¬ 
γραμμάτων και εκδηλώσεων και προβαίνει στις απαιτούμενες βελτιώ¬ 
σεις, τροποποιήσεις ή αλλαγές. 

Μπορεί και εισηγείται τη δημιουργία νέων αθλητικών κέντρων και 
τη συνακόλουθη πρόβλεψη του απαιτούμενου τεχνικού εξοπλισμού τους. 

3. Γραφείο Αιθουσών Γυμναστικής 

Έχει την ευθύνη της στελέχωσης, της καλής λειτουργίας αιθουσών 
γυμναστικής και των κολυμβητηρίων. Συντονίζει, παρακολουθεί και 
ελέγχει την εφαρμογή των καθημερινών προγραμμάτων γυμναστικής 
και λοιπών αθλημάτων και εκδηλώσεων. 

Ευθύνεται για την καλή λειτουργία και απόδοση της υλικοτεχνικής 
υποδομής των αιθουσών, καθώς επίσης και για τον εντοπισμό τυχόν ελ¬ 
λείψεων και βλαβών του εξοπλισμού τους γενικότερα. 

ΤΜΗΜΑ ΠΟΛΙΤΙΣΤΙΚΟ - ΚΑΛΛΙΤΕΧΝΙΚΟ 

Περιλαμβάνει τα εξής Γραφεία: 

1. Γραφείο Προγραμμάτων και εκδηλώσεων 
. Έχει την ευθύνη μελέτης, εκπόνησης και εφαρμογής προγραμμά¬ 
των, πολιτιστικών και καλλιτεχνικών εκδηλώσεων που εξυπηρετούν 
τους στόχους του Ο.Ν.Α. 

• Η ομαδικότητα, η συνεργασία, ο αυτοσχεδιασμός, η αυτενέργεια συ- 
ναποτελούν συστατικά στοιχεία μιάς σειράς προγραμμάτων επιμόρφω¬ 
σης και αισθητικής αγωγής που συμβάλλουν στην ανάδειξη ελεύθερων 
συνειδήσεων και ενεργών πολιτών. Τα προγράμματα αυτά μπορούν να 
περιλαμβάνουν τομείς· όπως: : θέατρό, κινηματογράφο, μουσική;<είκα- 

στιχά, χορό, λαϊκή τέχνη κ.α. 

Το Γραφείο Προγραμμάτων και Εκδηλώσεων συνεργάζεται με τα 
Γραφεία Πολιτιστικών Κέντρων και Κέντρων Νεότητας, για την εφαρ¬ 
μογή των παραπάνω προγραμμάτων στους αντίστοιχους χώρους. 

Επίσης, για την ενδυνάμωση πολιτιστικών πρωτοβουλιών του 
Ο.Ν.Α. και την εφαρμογή κοινών προγραμμάτων συνεργάζεται με ανά¬ 
λογους φορείς (κοινωνικούς, πολιτιστικούς, καλλιτεχνικούς κ.λπ.). 

2. Γραφείο Τεχνικής Υποστήριξης 

Το Γραφείο αυτό ευθύνεται για την τεχνική υποστήριξη όλων των εκ¬ 
δηλώσεων της Διεύθυνσης (αθλητικών, πολιτιστικών, κοινωνικών) και 
συνεργάζεται με τα υπόλοιπα Τμήματα καί Γραφεία για την άρτια και 
έγκαιρη τεχνική κάλυψη καθώς επίσης και την εξασφάλιση της απαραί¬ 
τητης υποδομής των εκδηλώσεων. 

Η έγκαιρη κοινοποίηση των προγραμμάτων που εκπονούνται στο 
Γραφείο Τεχνικής Υποστήριξης, αποτελεί όρο για την άρτια υλοποίησή 
τους. 

ΤΜΗΜΑ ΠΟΛΙΣΤΙΣΤΙΚΩΝ ΚΕΝΤΡΩΝ 
ΚΕΝΤΡΩΝ ΝΕΟΤΗΤΑΣ ΚΑΙ ΕΡΓΑΣΤΗΡΙΩΝ ΤΕΧΝΗΣ 

Περιλαμβάνει τα εξής Γραφεία: 

1. Γραφείο Πολιτιστικών Κέντρων 

Έχει την ευθύνη της στελέχωσης και καλής λειτουργίας των πολιτι¬ 
στικών κέντρων. Συντονίζει και παρακολουθεί την εφαρμογή των προ¬ 
γραμμάτων που υλοποιούνται στα πολιτιστικά κέντρα. Συνεργάζεται με 
το Γραφείο Προγραμματισμού για τη διεύρυνση και τον εμπλουτισμό 
των πολιτιστικών παρεμβάσεωνπου αξιοποιούν δημιουργικά τον ελεύ¬ 
θερο χρόνο των νέων και ενθαρρύνουν την καλλιτεχνική δημιουργία. 

Ευθύνεται για την αρτιότητα της υλικοτεχνικής υποδομής και της 
εμφάνισης των κέντρων. 

Τέλος, εισηγείται την παραχώρηση των πολιτιστικών κέντρων για 
εκδηλώσεις πολιτιστικών και καλλιτεχνικών φορέων. 

2. Γραφείο Κέντρων Νεότητας 

Έχει την ευθύνη στελέχωσης και καλής λειτουργίας των Κέντρων 
Νεότητας. Συντονίζει και παρακολουθεί την εφαρμογή προγραμμάτων 
που αφορούν τα Κέντρα Νεότητας. 

Μεριμνά για την ποσοτική και ποιοτική βελτίωση των βιβλιοθηκών 
που λειτουργούν στα Κ.Ν. και του εξοπλισμού τους γενικότερα σε παι¬ 
χνίδια και όργανα. 

ΤΜΗΜΑ ΚΟΙΝΩΝΙΚΗΣ ΥΠΗΡΕΣΙΑΣ 

Το Τμήμα της Κοινωνικής Υπηρεσίας μελετά, μεθοδεύει και εκτελεί 
προγράμματα επικοινωνίας και συμβουλευτικής, χρησιμοποιώντας 
σύγχρονες μεθόδους παιδαγωγικής και εξελικτικής ψυχολογίας, συνει¬ 
σφέροντας στην αντιμετώπιση οξυμμένων προβλημάτων κοινωνικού εν¬ 
διαφέροντος. 

Συνεργάζεται με το Τμήμα Πολιτιστικών Κέντρων, Κέντρων Νεότη¬ 
τας για την εισαγωγή συγκεκριμένων προγραμμάτων κοινωνικής υπο¬ 
στήριξης στους χώρους αυτούς. 

Γ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ - 

ΤΜΗΜΑ ΜΕΛΕΤΩΝ ΚΑΙ ΠΡΟΓΡΑΜΜΑΤΙΣΜΟΥ 

α) Εκπονεί τη σύνταξη των αρχιτεκτονικών, στατικών και ηλεκτρο- 
μηχανολογικών μελετών των κτιριακών έργων που προορίζονται για 
τις αποστολές του Ο.Ν.Α. 

β) Συντάσσει τις χωροθετήσεις των αθλητικών εγκαταστάσεων και 
μελετά την χωροταξική και αρχιτεκτονική τοποθέτησή τους, καθώς και 
όλες τις εγκαταστάσεις εξυπηρέτησής τους. 

γ) Μελετά τις τυχόν αλλαγές στις χρήσεις των χώρων που εξυπηρε¬ 
τούν τον μελλοντικό σχεδίασμά των δραστηριοτήτων του Ο.Ν.Α. 

δ) Συντάσσει τα οικονομικά τεύχη όλων των παραπάνω τεχνικών με¬ 
λετών και μεριμνά για τη θεώρησή τους, την έκδοση των ενδεχομένων 
οικοδομικών αδειών, τον τρόπο εκτέλεσης των έργων (εργολαβία ή αυ¬ 
τεπιστασία) και την δημοπράτησή τους. 

ε) Συντάσσει ακριβή επιμετρητικά τοπογραφικά σχέδια όλων των 
αθλητικών εγκαταστάσεων που έχουν κατασκευαστεί ή κατασκευάζο¬ 
νται, ενημερώνει τα υπάρχοντα σχέδια για όλες τις επερχόμενες τροπο¬ 
ποιήσεις, μεριμνά για την αρχειοθέτησή τους και τέλος συνεργάζεται με 
το Γραφείο Περιουσίας και Μισθώσεων Ακινήτων του Ο.Ν.Α. 

ΤΜΗΜΑ ΚΑΤΑΣΚΕΥΩΝ ΜΕ ΕΡΓΟΛΑΒΙΕΣ 

ανάδειξη αναδόχου από τη δημοπρασία, για τη σύνταξη και υπογραφή 
των συμβάσεων των έργων και την εγκατάσταση, τέλος του αναδόχου. 

β) Εισηγείται στη Διεύθυνση τον ορισμο επιβλέποντος το έργο μηχα¬ 
νικού, μετά την υπογραφή της σχετικής σύμβασης. 

γ) Παρακολουθεί την εκτέλεση των έργων και ασκεί ποσοτικό και 
ποιοτικό έλεγχο, επί των εκτελεσθεισών εργασιών σύμφωνα με τα προ- 
βλεπόμενα από τις μελέτες, τα συμβατικά τεύχη και τη σχετική νομοθε¬ 
σία. 

δ) Ελέγχει και θεωρεί τις υποβαλλόμενες από τους εργολάβους πι¬ 
στοποιήσεις εκτελεσθεισών εργασιών και μεριμνά για την προώθηση 
των λογαριασμών μέχρι την έκδοση των ενταλμάτων πληρωμής. 

ε) Συντάσσει πίνακα εργασιών και μεριμνά για την τήρηση των χρο¬ 
νοδιαγραμμάτων κατασκευής των έργων μέχρι την παραλαβή τους από 
τις αρμόδιες Επιτροπές και την αρχειοθέτηση των σχετικών φακέλλων. 

ΤΜΗΜΑ ΚΑΤΑΣΚΕΥΩΝ ΚΑΙ ΕΠΙΣΚΕΥΩΝ 
ΜΕ ΑΥΤΕΠΙΣΤΑΣΙΑ 

α) Μεριμνά για την παραλαβή από το Τμήμα Μελετών και Προ¬ 
γραμματισμού των φακέλλων των έργων που θα εκτελεσθούν με αυτε¬ 
πιστασία. Μεριμνά, επίσης, για την κατανομή του εργατοτεχνικού προ¬ 
σωπικού στα έργα ανάλογα με τις ανάγκες και τις προτεραιότητές τους, 
καθώς και για τις εργασίες επισκευής και συντήρησης με τα συνεργεία 
αυτεπιστασίας. 

β) Για την προμήθεια των υλικών, εργαλείων και μηχανημάτων που 
απαιτούνται είτε για την εκτέλεση των έργων, είτε για την ενσωμάτωσή 
τους σ’ αυτά μεριμνά πάντα σε συνεργασία με το αρμόδιο Τμήμα του 
Ο.Ν.Α. 

γ) Μεριμνά για την τήρηση των απογραφικών και παραστατικών 
στοιχείων προόδου και κόστους των έργων και παρακολουθεί - την συμ¬ 
βατικότητα του κόστους με τις προβλέψεις των μελετών: 

δ) Τέλος, έχει την ευθύνη για τη σύνταξη των τελικών επιμετρήσεων 
και του τελικού κόστους των έργων, καθώς και για την παραλαβή των 
έργων από τις αμόδιες Επιτροπές. - 

ΤΜΗΜΑ ΕΠΙΣΚΕΥΗΣ ΚΑΙ ΣΥΝΤΗΡΗΣΗΣ 
ΗΛΕΚΤΡΟΜΗΧΑΝΟΛΟΓΙΚΩΝ ΕΓΚΑΤΑΣΤΑΣΕΩΝ 

Το Τμήμα αυτό απαιτείται για την καλή λειτουργία του ηλεκτρικού, 
ηλεκτρολογικού και ηλεκτρομηχανολογικού εξοπλισμού των εγκατα¬ 
στάσεων του Ο.Ν.Α. και ίσχολείται: 

α) Με τη σύνταξη μελετών, προμηθειών, καθώς και την πλήρη διεκ¬ 
περαίωση τους, προκειμένου να καλύπτονται με ηλεκτρικό και ηλε¬ 
κτρονικό εξοπλισμό όλες οι εκδηλώσεις του Ο.Ν.Α. 

β) Την εκτέλεση των απαραίτητων εργασιών για την εγκατάσταση, 
φύλαξη, χειρισμό και αποξύλωση του παραπάνω εξοπλισμού στους χώ¬ 
ρους των εκδηλώσεων. 

γ) Την προμήθεια μηχανημάτων κάι την εγκατάστασή τους στις θέ¬ 
σεις της μόνιμης χρήσης τους. 

δ) Την συντήρηση, επισκευή, περισυλλογή και αποθήκευση μηχανη¬ 
μάτων και εξαρτημάτων που εξυπηρετούν τις παραπάνω ενέργειες. 

ε) Την κατανομή του εργατοτεχνικού προσωπικού ανάλογα με τις 
ανάγκες και τον προγραμματισμό για την εκπλήρωση όλων των παρα¬ 
πάνω υποχρεώσεων του Τμήματος. 

ΓΡΑΦΕΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ Ο.Ν.Α. 

1. Γραφείο Προέδρου Διοικητικού Συμβουλίου 

Τηρεί την αλληλογραφία και το σχετικό αρχείο του Προέδρου και 
ενεργεί σύμφωνα με τις εντολές του. 

2. Γραφείο Αντιπροέδρου Διοικητικού Συμβουλίου 

Διεκπεραιώνει υπηρεσίες που του αναθέτει ο Αντιπρόεδρος στα πλαί¬ 
σια των αρμοδιοτήτων του. Έχει την ευθύνη της αλληλογραφίας, της 
αρχειοθέτησής της και γενικά των υποθέσεν που χειρίζεται ο Αντιδή- 
μαρχος αποκλειστικά. 

3. Γ ραφείο Επιστημονικών Συνεργατών και Ειδικών Συμβούλων 

Το Γραφείο στελεχώνεται από επιστημονικό προσωπικό ειδικοτήτων 
σχετικών με τις δραστηριότητες του Ο.Ν.Α. και υπηρεσιακούς παράγο¬ 
ντες. Εισηγείται προς τον Πρόεδρο (ή Αντιπρόεδρο) του Ο.Ν.Α. λύσεις 
και απόψεις επί θεμάτων της αρμοδιότητάς του και γνωμοδοτεί επί θε¬ 
μάτων που τόυ ανατίθενται από το Δ.Σ., τον Πρόεδρο και τον Αντιπρόε¬ 
δρο του Ο.Ν.Α.. 

4. Γραφείο Νομικού Συμβούλου 

Τηρεί το αρχείο για τις δικαστικές αποφάσεις μαζί με τα σχετικά βι¬ 
βλία και στοιχεία για υποθέσεις που διαχειρίζεται το Γραφείο. 

Παρακολουθεί τους Νόμους, Προεδρικά Διατάγματα και Υπουργικές 
αποφάσεις που είναι σχετικές με την Δημοτική Νομοθεσία και τις απο¬ 
φάσεις Δημοτικού Συμβουλίου και Διοικητικού Συμβουλίου Ο.Ν.Α. 

Γνωμοδοτεί για κάθε νομικό ζήτημα που θα προκόψει κατά την λει¬ 
τουργία των διαφόρων υπηρεσιών του Ο.Ν.Α., μετά από σχετικά ερω¬ 
τήματα. 

Δικηγόρος, εκπρόσωπος του Γραφείου, παρίσταται ενώπιον των δι¬ 
καστηρίων για υπεράσπιση των συμφερόντων του Ο.Ν.Α. ως διαδίκου. 

Τέλος, επεξεργάζεται και ελέγχει την νομιμότητα συμβάσεων, συμ- 
βολείων κ.λπ. που συνάπτει ο Ο.Ν.Α. με τρίτους. 

5. Γραφείο Τύπου 

Μεριμνά για την οργάνωση συνεντεύξεων Τύπου, την σύνταξη και 
έκδοση ενημερωτικών εντύπων, την διευκόλυνση των δημοσιογράφων 
για την γενικότερη εξυπηρέτηση της διάδοσης ειδήσεων και πληροφο¬ 
ριών που αφορούν τον Ο.Ν.Α., την παρακολούθηση του ημερήσιου (πο¬ 
λιτικού, αθλητικού και περιοδικού Τύπου) και την απάντηση σε σχόλια 
εντύπων, καθώς και την διοχέτευση προς τα μέσα μαζικής ενημέρωσης 
κάθε φύσης εκδιδόμενου πληροφοριακού υλικού. 

ΜΕΡΟΣ ΤΡΙΤΟ 
ΑΡΘΡΟ 3 

ΚΑΤΗΓΟΡΙΕΣ ΚΑΙ ΚΛΑΔΟΙ ΠΡΟΣΩΠΙΚΟΥ 

1. Διάκριση θέσεων κατά κατηγορίες 

Οι θέσεις των μονίμων υπαλλήλων του Οργανισμού Νεολαίας και 
Άθλησης διακρίνονται στις εξής κατηγορίες: 

α) Πανεπιστημιακής εκπαίδευσης (Π.Ε.) με εισαγωγικό βαθμό τον 
Γ' και καταληκτικό τον Α'. 

β) Τεχνολογικής εκπαίδευσης (Τ.Ε.) με εισαγωγικό βαθμό τον Γ' και 
καταληκτικό τον Α'. 

γ) Δευτεροβάθμιας εκπαίδευσης (Δ.Ε.) με εισαγωγικό βαθμό τον Γ' 
και καταληκτικό τον Α’ και 

δ) Υποχρεωτικής εκπαίδευσης (Υ.Ε.) με εισαγωγικό βαθμό τον Δ' 
και καταληκτικό τον Γ'. 

Α. Στην κατηγορία της πανεπιστημιακής εκπαίδευσης (Π.Ε.) υπάγο¬ 
νται οι εξής Κλάδοι: β 

Κλάδος ΠΕΙ Διοικητικού 

» ΠΕ2 Εφόρων Βιβλιοθηκών 

» ΠΕ3 Πολιτικών Μηχανικών 

» ΠΕ4 Αρχιτεκτόνων Μηχανικών 

» ΠΕ5 Μηχανολόγων Μηχανικών 

» ΠΕ6 Τοπογράφων Μηχανικών 

» ΠΕ10 Καθηγητών 

Β. Στην κατηγορία τεχνολογικής εκπαίδευσης (Τ.Ε.) υπάγονται οι 
εξής Κλάδοι: 

Κλάδος ΤΕ Διδασκάλων Επαγγελματικών Σχολών 
» ΤΕ2 Κοινωνικών Λειτουργών 

» ΤΕ3 Τεχνολόγων Πολιτικών Μηχανικών 

» ΤΕ4 Τεχνολόγων Μηχανολόγων 

» ΤΕ1 Βιβλιοθηκονόμων 

» ΤΕΙ4 Καθηγητών 

» ΤΕ15 Δασκάλων 

» ΤΕ16 Νηπιαγωγών 

» ΤΕ17 Διοικητικών Λογιστικών 

» ΤΕ18 Εργοθεραπευτών 

» ΤΕ19 Τεχνιτών Πτυχιούχων Ανωτέρων Τεχνικών και Επαγ¬ 
γελματικών Σχολών Πληροφορικής 
Κλάδος ΤΕ20 Γυμναστών Εκπαιδευτών 

Γ. Στην κατηγορία της δευτεροβάθμιας εκπαίδευσης (Δ.Ε.) υπάγο¬ 
νται οι εξής Κλάδοι: 

Κλάδος ΔΕΙ Διοικητικού 

» ΔΕ2 Εποπτών 

» ΔΕ3 Τηλεφωνητών 

» ΔΕ5 Δομικών Έργων 

» ΔΕ6 Σχεδιαστών 

» ΔΕ7 Βοηθών Νοσοκόμων 
» ΔΕ 13 Επιμελητών Επαγγελματικών Σχολών 


Κλάδος ΔΕ19 Μουσικών 

» ΔΕ20 Τεχνικό Προσωπικό 

» ΔΕ24 Ηλεκτρολόγων 

» ΔΕ28 Χειριστών Μηχανημάτων Έργων 
» ΔΕ29 Οδηγών Αυτοκινήτων 

» ΔΕ30 Τεχνιτών Γενικά 

» ΔΕ33 Πρακτικών Νοσοκόμων 

» ΔΕ38 Προσωπικού Η/Υ 

Δ. Στην κατηγορία υποχρεωτικής εκπαίδευσης (Υ.Ε.) υπάγονται οι 
εξής Κλάδοι: 

Κλάδος ΥΕ1 Κλητήρων - θυρωρών - Γενικών Καθηκόντων 
» ΥΕ2 Επιστατών Καθαριότητας 

» ΥΕ16 Τεχνιτών Γενικά 

2. Αριθμός Θέσεων κατά Κλάδους 

Οι θέσεις του πάσης φύσεως προσωπικού του Οργανισμού Νεολαίας και 
Άθλησης ορίζονται κατά Κατηγορίες, Κλάδους και Ειδικότητα ως 
εξής: 

Α' θέσεις Διοικητικού Προσωπικού 

1) Κλάδοι Κατηγορίας Πανεπιστημιακής Εκπαίδευσης (Π.Ε.): 
Κλάδος ΠΕΙ Διοικητικού 25 θέσεις με Βαθμούς Γ' - Α’ 

Κλάδος ΠΕ2 Εφόρων Βιβλιοθηκών 1 θέση με Βαθμούς Γ' - Α' 

2) Κλάδοι Κατηγορίας Τεχνολογικής Εκπαίδευσης (Τ.Ε.): 

Κλάδος ΤΕ1 Βιβλιοθηκονόμων 2 θέσεις με Βαθμούς Ρ - Α’ 
Κλάδος ΤΕ2 Κοινωνικών Λειτουργών 22 θέσεις με Βαθμούς Ρ - Α' 
Κλάδος ΤΕ 17 Διοικητικών Λογιστικών 4 θέσεις με Βαθμούς Γ' - Α' 

3) Κλάδοι Κατηγορίας Δευτεροβάθμιας Εκπαίδευσης (Δ.Ε.): 
Κλάδος ΔΕΙ Διοικητικού 125 θέσεις με Βαθμούς Γ’ - Α' 

Κλάδος ΔΕ2 Εποπτών 20 θέσεις με Βαθμούς Γ’ - Α' 

Κλάδος ΔΕ3 Τηλεφωνητών 2 θέσεις με Βαθμούς Ρ - Α’ 

4) Κλάδοι Κατηγορίας Υποχρεωτικής Εκπαίδευσης (Υ.Ε.): 
Κλάδος ΥΕ1 Κλητήρων - Θυρωρών Γενικών Καθηκόντων 4 θέσεις 

με Βαθμούς Δ' - Γ’ 

Β’ θέσεις Τεχνικού Προσωπικού 

1) Κλάδοι Κατηγορίας Πανεπιστημιακής Εκπαίδευσης (Π.Ε.): 
Κλάδος ΠΕ3 Πολιτικών Μηχανικών 3 θέσεις με Βαθμούς Γ’ - Α' 
Κλάδος ΠΕ4 Αρχιτεκτόνων Μηχανικών 8 θέσεις με Βαθμούς Γ' - Α’ 
Κλάδος ΠΕ5 Μηχανολόγων Μηχανικών 2 θέσεις με Βαθμούς Γ' - Α' 
Κλάδος ΠΕ6 Τοπογράφων Μηχανικών 1 θέση με Βαθμούς Γ’ - Α" 

2) Κλάδοι Κατηγορίας Τεχνολογικής Εκπαίδευσης (Τ.Ε.): 

Κλάδος ΤΕ3 Τεχνολόγων Πολ. Μηχανικών 2 θέσεις με Βαθμούς Ρ 

- Α' 

Κλάδος ΤΕ4 Τεχνολόγων Μηχανολόγων 3 θέσεις με Βαθμούς Γ' - 
Α' 

Κλάδος ΤΕ19 Πληροφορικής 2 θέσεις με Βαθμούς Ρ - Α' 

3) Κλάδοι Κατηγορίας Δευτεροβάθμιας Εκπαίδευσης (Δ.Ε.): 
Κλάδος ΔΕ5 Δομικών Έργων 5 θέσεις με Βαθμούς Γ’ - Α' 
Κλάδος ΔΕ6 Σχεδιαστών 2 θέσεις με Βαθμούς Γ’ - Α' 

Κλάδος ΔΕ24 Ηλεκτρολόγων 7 θέσεις με Βαθμούς Γ’ - Α’ 
Κλάδος ΔΕ28 Χειριστών Μηχανημάτων Έργων 3 θέσεις με Βαθ¬ 
μούς Γ’ - Α’ 

Κλάδος ΔΕ29 Οδηγών Αυτοκινήτων 12 θέσεις με Βαθμούς Γ’ - Α’ 
Κλάδος ΔΕ30 Τεχνιτών Γενικά 75 θέσεις με Βαθμούς Γ’ - Α’ 
Κλάδος ΔΕ38 Προσωπικού Η/Υ 3 θέσεις με Βαθμούς Γ’ - Α' 

4) Κλάδος Κατηγορίας Υποχρεωτικής Εκπαίδευσης (Υ.Ε.): 
Κλάδος ΥΕ16 Εργατών Γενικά 147 θέσεις με Βαθμούς Δ' - Γ' 
Οι θέσεις του ανωτέρω προσωπικού του Κλάδου ΥΕ16 Εργατών Γε¬ 
νικά κατανέμονται στις εξής ειδικότητες: 

α. Θέσεις Καθαριστριών 5 
β. Θέσεις Εργατών - Φυλάκων 78 
γ. Θέσεις Εργατών 19 

Γ' θέσεις Υγειονομικού Προσωπικού 

1) Κλάδος Κατηγορίας Τεχνολογικής Εκπαίδευσης (Τ.Ε.): 

Κλάδος ΤΕ18 Εργοθεραπευτών 2 θέσεις με Βαθμούς Γ’ - Α' 

2) Κλάδοι Κατηγορίας Δευτεροβάθμιας Εκπαίδευσης (Δ.Ε.): 
Κλάδος ΔΕ7 Βοηθών Νοσοκόμων 3 θέσεις με Βαθμούς Γ' - Α' 
Κλάδος ΔΕ33 Πρακτικών Νοσοκόμων 1 θέση με Βαθμούς Γ’ - Α' 

Δ’ Θέσεις Εκπαιδευτικού Προσωπικού 

1) Κλάδος Κατηγορίας Πανεπιστημιακής Εκπαίδευσης (Π.Ε.): 
Κλάδος ΠΕ10 Καθηγητών 60 θέσεις με Βαθμούς Γ' - Α' 

2) Κλάδος Κατηγορίας Τεχνολογικής Εκπαίδευσης (Τ.Ε.): 
Κλάδος ΤΕ14 Καθηγητών 25 θέσεις με Βαθμούς Γ' - Α' 

Ε' Κλάδοι Προσωρινών θέσεων 
Κατεχομένων υπό Μονίμων Υπαλλήλων 

1) Κλάδοι Κατηγορίας Τεχνολογικής Εκπαίδευσης (Τ.Ε.): 

Κλάδος ΤΕ15 Δασκάλων 2 θέσεις με Βαθμούς Γ’ - Α' 

Κλάδος ΤΕ16 Νηπιαγωγών 1 θέση'με Βαθμούς Γ' - Α' 

Κλάδος ΤΕ19 Τεχνιτών Πτυχιούχων Ανωτ. Τεχνικών & Επαγγελ¬ 
ματικών Σχολών 1 θέση με Βαθμούς Γ' - Α’ 

Κλάδος ΤΕ20 Γυμναστών - Εκπαιδευτών 1 θέση με Βαθμούς Γ' - Α' 
Κλάδος ΤΕ Διδασκάλων Επαγγ. Σχολών 1 θέση με Βαθμούς Γ' - Α' 

2) Κλάδοι Κατηγορίας Δευτεροβάθμιας Εκπαίδευσης (Δ.Ε.): 

Κλάδος ΔΕ 13 Επιμελητών Επαγγ. Σχολών 77 θέσεις με Βαθμούς 
Γ ’ - Α' 

Κλάδος ΔΕ 19 Μουσικών 1 θέση με Βαθμούς Γ' - Α' 

Κλάδος ΔΕ20 Τεχνικού Προσωπικού 1 θέση με Βαθμούς Γ' - Α' 

3) Κλάδος Κατηγορίας Υποχρεωτικής Εκπαίδευσης (Υ.Ε.): 

Κλάδος ΥΕ2 Επιστατών Καθαριότητας 3 θέσεις με Βαθμούς Δ' - Γ' 
Όλες οι θέσεις της παραπάνω κατηγορίας (Ε') κενούμενες με οποιο- 

δήποτε τρόπο καταργούνται. 

ΣΤ' Προσωπικό με σχέση εργασίας 
Ιδιωτικού Δικαίου Αορίστου Χρόνου 


Καλλιτέχνες Γενικά 4 θέσεις 

Διοικητικοί 31 θέσεις 

Εργάτες 11 θέσεις 

Επόπτες 6 θέσεις 

Επιμελήτρια 1 θέση 

Εργάτες Καθαριότητας 9 θέσεις 

Φύλακες Γενικά 41 θέσεις 

Καθηγητές και Φοιτητές ΤΕΦΑΑ 17 θέσεις 

Οδηγοί 3 θέσεις 

Σχεδιάστρια 1 θέση 

Τεχνίτες Γενικά 11 θέσεις 


Όλες οι θέσεις της "παραπάνω κατηγορίας (ΣΤ’) κενούμενες με 
οποιοδήποτε τρόπο καταργούνται. 

ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

ΥΠΗΡΕΣΙΑΚΕΣ ΜΟΝΑΔΕΣ 
Α. ΔΙΕΥΘΥΝΣΗ ΔΙΟΙΚΗΤΙΚΩΝ & 

ΟΙΚΟΝΟΜΙΚΩΝ ΥΠΗΡΕΣΙΩΝΠΕ1 

1. ΤΜΗΜΑ ΠΡΟΣΩΠΙΚΟΥ ΠΕΙ 

2. ΤΜΗΜΑ ΔΙΟΙΚΗΤΙΚΟ ΠΕΙ 

3. ΤΜΗΜΑ ΛΟΓΙΣΤΙΚΟΥ - ΤΑ¬ 
ΜΙΑΚΗΣ ΥΠΗΡΕΣΙΑΣ ΠΕΙ 

4. ΤΜΗΜΑ ΔΙΑΧΕΙΡΙΣΗΣ ΑΠΟ¬ 

ΘΗΚΩΝ - ΠΡΟΜΗΘΕΙΩΝ - 
ΠΕΡΙΟΥΣΙΑΣ ΠΕΙ 

5. ΤΜΗΜΑ ΣΤΑΤΙΣΤΙΚΗΣ - ΜΗ¬ 
ΧΑΝΟΓΡΑΦΗΣΗΣ ΠΕΙ 

Β. ΔΙΕΥΘΥΝΣΗ ΠΟΛΙΤΙΣΤΙΚΩΝ 
- ΚΟΙΝΩΝΙΚΩΝ ΚΑΙ ΑΘΛΗΤΙ¬ 
ΚΩΝ ΥΠΗΡΕΣΙΩΝ ΠΕΙ 

ΔΕΙ 

1. ΤΜΗΜΑ ΑΘΛΗΤΙΚΟ ΠΕ10 ή ΤΕ14 ή ΤΕ 20 


2. ΤΜΗΜΑ ΠΟΛΙΤΙΣΤΙΚΟ-ΚΑΛ¬ 
ΛΙΤΕΧΝΙΚΟ ΤΕ14ή ΔΕ19 

3. ΤΜΗΜΑ ΠΟΛΙΣΤΙΚΩΝ ΚΕ¬ 

ΝΤΡΩΝ - ΚΕΝΤΡΩΝ ΝΕΟΤΗ¬ 
ΤΑΣ ΚΑΙ ΕΡΓΑΣΤΗΡΙΩΝ ΤΕ¬ 
ΧΝΗΣ ΠΕΙ ή ΔΕΙ 

4. ΤΜΗΜΑ ΚΟΙΝΩΝΙΚΗΣ ΥΠΗ¬ 
ΡΕΣΙΑΣ ΠΕ10ή ΤΕ2 ή ΔΕ13 

α. Στο Τμήμα Αθλητικό θα κρίνονται σέ θέσεις Προϊσταμένων υπάλ¬ 
ληλοι Κλάδου ΠΕ10 (Γυμναστών) καθώς και οι ήδη υπηρετούντες 
υπάλληλοι Κλάδου ΤΕ20 και ΤΕ14 (Γυμναστών). 

β. Στο Τμήμα Κοινωνικής Υπηρεσίας θα κρίνονται σε θέσεις Προϊ¬ 
σταμένων υπάλληλοι Κλάδου ΤΕ2 Κοινωνικών Λειτουργών καθώς και 
οι ήδη υπηρετούντες υπάλληλοι στην Κοινωνική Υπηρεσία του Ο.Ν.Α. 
ως ψυχολόγοι Κλάδου ΠΕ10 Καθηγητών και ΔΕ 13 Επιμελητών 
Επαγγελματικών Σχολών. 

Γ. ΔΙΕΥΘΥΝΣΗ ΤΕΧΝΙΚΩΝ 

ΥΠΗΡΕΣΙΩΝ ΠΕ3 ή ΠΕ4 ή ΠΕ5 ή ΠΕ6 

1. ΤΜΗΜΑ ΜΕΛΕΤΩΝ ΚΑΙ ΠΡΟ¬ 
ΓΡΑΜΜΑΤΙΣΜΟΥ ΠΕ3 ή Πϊ ή 7£5 ή ΠΕ6 

2. ΤΜΗΜΑ ΚΑΤΑΣΚΕΥΩΝ ΜΕ 

ΕΡΓΟΛΑΒΙΕΣ ΠΕ3 ή ΠΕ4 ή ΤΕ3 ή ΤΕ4 

3. ΤΜΗΜΑ ΚΑΤΑΣΚΕΥΩΝ & 

ΕΠΙΣΚΕΥΩΝ ΜΕ ΑΥΤΕΠΙΣΤΑ¬ 
ΣΙΑ ΠΕ3 ή ΠΕ4 ή ΤΕ3 ή ΤΕ4 

4. ΤΜΗΜΑ ΕΠΙΣΚΕΥΗΣ ΚΑΙ ΣΥ¬ 

ΝΤΗΡΗΣΗΣ ΗΛΕΚΤΡΟΜΗ- 
ΧΑΝΟΛΟΓΙΚΩΝ ΕΓΚΑΤΑ¬ 
ΣΤΑΣΕΩΝ ΠΕ5ή ΤΕ4 

Κατά την έναρξη της ισχύος του παρόντος Οργανισμού, οι υπηρετού¬ 
ντες στον Οργανισμό Νεολαίας και Άθλησης οργανικοί υπάλληλοι κα¬ 
τατάσσονται στις αντίστοιχες θέσεις των οικείων Κλάδων. 

ΑΡΘΡΟ 5 

Για το διορισμό, τα καθήκοντα, τους περιορισμούς, τον χρόνο εργα¬ 
σίας, την αστική ευθύνη, τα δικαιώματα, τις άδειες, τις μεταβολές υπη¬ 
ρεσιακής κατάστασης, το προβάδισμα, τις ηθικές αμοιβές, τα πειθαρ¬ 
χικά αδικήματα, τη λύση της υπαλληλικής σχέσης και την ιατροφαρμα¬ 
κευτική περίθαλψη των υπαλλήλων, εφαρμόζονται εκάστοτε οι ισχύου- 
σες νομοθετικές διατάξεις. 

Τα τυπικά προσόντα διορισμού ορίζονται με τα προβλεπόμενα στο 
Π.Δ. 37α/87 σε συνδυασμό με το Π.Δ. 22/90 και με τις εκάστοτε 
ισνύουαες διατάξεις. 

ΑΡΘΡΟ 6 

Η κατανομή του προσωπικού σε Διευθύνσεις, Τμήματα και Γραφεία 
γίνεται πάντοτε με απόφαση του Προέδρου του Δ.Σ. ανάλογα με τις 
ανάγκες των Υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα κατά την οποία κατανομή θα 
εξετάζονται και τυχόν ειδικές ανάγκες των υπαλλήλων (μητέρες ανηλί¬ 
κων τέκνων, έγκυοι γυναίκες, τόπος διαμονής κ.λπ.). » 

Προϊστάμενοι Διευθύνσεων, Τμημάτων και Γραφείων ορίζονται πά¬ 
ντοτε με απόφαση του Προέδρου του Δ.Σ. οι κρινόμενοι από το αρμόδιο 
Υπηρεσιακό Συμβούλιο υπάλληλοι, αναπληρούμενοι σε περίπτωση 
απουσίας ή κωλύματος από τον κατά βαθμό αμέσως επόμενο υπάλληλο 
της αυτής Υπηρεσίας. 

Κάθε άλλη λεπτομέρεια λειτουργίας των επί μέρους Υπηρεσιών μη 
προβλεπόμενη από τον παρόντα Οργανισμό, ρυθμίζεται με ειδικούς κα¬ 
νονισμούς των Υπηρεσιών, εγκρινομένων από το Διοικητικό Συμβούλιο. 

ΑΡΘΡΟ 7 

Η Διοίκηση του Ο.Ν.Α. σε έξι (6) μήνες από την ισχύ του παρόντος 
Οργανισμού να προβεί στην τροποποίηση και δημιουργία νέου Εσωτερι¬ 
κού Κανονισμού της Υπηρεσίας. 

Η ισχύς του παρόντος Οργανισμού αρχίζει από τη δημοσίευσή του 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 14 Μαΐου 1991 
Ο Νομάρχης 

ΓΙΑΝΝΗΣ ΑΓΓΕΛΙΔΑΚΗΣ 


ΚΛΑΔΟΙ 

ή ΤΕ17ή ΔΕΙ 
ή ΤΕ17ή ΔΕΙ 
ή ΤΕ17ή ΔΕΙ 

ή ΤΕ17ή ΔΕΙ 

ή ΤΕ17ή ΔΕΙ 
ή ΤΕ19 ή ΔΕ38 

ή ΠΕ10 ή ΤΕ14 ή ΤΕ20 ή 




_ΕΦ ΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες Του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


' Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


10.000 

19.000 

6.000 

18.000 

12.000 

6.000 

3.000 

6.000 

1.500 

40.000 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















